
ra un călugăr pustnic, mare 
sihastru în pustie în părţile 
Alexandriei, cu numele llarion. Avea 
aproape o sută de anL El s-a rugat lui 
Dumnezeu câţiva ani de zile: „Doamne, 
arată-mi mie cum înşeală diavolul pe 
oameni, ca eu, când vin oamenii aici să le 
spun: «Oameni buni, păziţi-vă, uite aşa, 
aşa». Care-i meşteşugul lor şi metoda de 
a-i întoarce pe oameni de la calea cea 
bună şi de a-i face robi păcatului şi a-i 
duce în iad? Cum câştigă ei mai multe 
suflete pentru iad, decât îngerii păzitori 
pentru împărăţia cerului?". S-a rugat 
părintele un an, doi, trei şi nu i-a răspuns 
Dumnezeu. 

într-o noapte, stând el la rugăciune, în 
puterea nopţii fiind, afară era lună ca ziua, 
s-a deschis uşa singură şi a intrat îngerul 
Domnului. Un tânăr, frumos foarte. Cu o 
cunună de aur pe cap şi avea o tichie de 
aur la frunte. Cu toiag de aur în mână şi cu 
veşmintele ca fulgerul pe el. 

Şi a întrebat: „Părinte, ce te rogi mata?" 
,Să-ţi spun drept, eu mă rog la Mântuitorul 

să-mi arate cum îi înşală dracul pe oameni 
şi-i duce la iad". 

„Uite, părinte, ia Sfânta Cruce în mână, 
ia toiagul tău, fă semnul Sfintei Cruci, ieşi 
dirr chilie şi mergi până în poiana din 
apropiere şi, când vei ajunge în poiană, 
stai lângă un copac, acolo. Dar să nu te 
temi de ce vei vedea! Eu sunt cu mata şi 
ce-i vedea noaptea asta în poiană şi ce vei 
auzi, ai să scrii, ca să rămână la neamurile 
din urmă, ca să ştie cum înşală diavolul pe 
oameni. Să nu te temi, că ai să vezi lucruri 
înfricoşate". Şi îngerul a dispărut. 

El, când a auzit că l-a învăţat să se 
înarmeze cu semnul Sfintei Cruci, a 
cunoscut că este de la Dumnezeu 
chemarea şi s-a dus, zicând în minte 
rugăciuni, şi a ajuns în poiană. Era linişte 
mare; nu bătea vântul în noaptea aceea. 
Numai luna şi stelele se vedeau. S-a dus 
bătrânul lângă un copac şi stătea luând 
aminte. 

Deodată vede că în mijlocul poienii 
apare un jilţ, un tron împărătesc. Parcă 
era de fulgere, ca para focului. întâi 
scaunul a apărut şi s-a minunat. După 
aceea vede că vine satana şi se aşazâ pe 
scaun. 

Avea umerii ca nicovala. Pielea lui era 
ca cerneala, cu peri ca de urs, cu gheare 
puternice. Cu patru perechi de coarne, un 

codâriău de vreo 70 de metri. Ochit ca 
luceferii, din gura lui ieşea o pară de foc 
de un metru. Avea o coroană făcută 
numai din şerpi, şi ţinea în mână un toiag 
în chip de balaur. 

Când l-a văzut, bătrânul s-a însemnat 
cu semnul Sfintei Cruci. Satana s-a aşezat 
pe scaunul acela şi a bătut de trei ori din 
palme. Când a bătut, s-a umplut văzduhul 
de cete drăceşti. Au apărut milioane de 
detaşamente, regimente, batalioane de 
draci. Erau pe deasupra pădurii până la 
cer, poiana plină. Lângă dânsul erau nişte 
general/ mari, cu câte trei perechi de 
coarne, cu o spinare lată de doi-trel metri, 
cum n-a mai văzut nimenL 

Când a văzut călugărul atâta amar de 
iad acolo şi atâţia diavoli, şi-a adus aminte 
de cuvântul îngerului care i-a zis „să nu te 
temi", s-a înarmat cu semnul Sfintei Cruci 
şi stătea atent. 

Atunci, după ce s-au adunat cât nisipul 
mării, în toate părţile nu se vedeau decât 
cete de diavoli, s-a sculat satana în 
picioare şi a zis: 

- Atenţiune, draci, v-am adunat aici în 
miez de noapte, că vreau să fac un 
examen cu voi. Trebuie să daţi un 



examen greu. Ştiţi voi de ce v-am 
chemat? 

Şi a zis unul: 

- Stăpâne, nu ştim! 

- lată de ce v-am chemat aici. Să iasă 
la raport fiecare din voi: care ştie cel mai 
bun meşteşug de a înşela oamenii şi a-i 
aduce la împărăţia mea? Şi să-mi arate 
cum înşeală el lumea şi cum îl prosteşte 
pe om şi-l înşeală de-l aduce la munca cea 
veşnică şi la împărăţia noastră. Care-i 
metoda, care-i meşteşugul vostru, că voi în 
toată lumea această treabă aveţi, să înşelaţi 
sufletele oamenilor? Să vă văd cât de 
iscusiţi sunteţi voi în a înşela sufletele 
oamenilor! 

Cel ce mă loveşte în gândire, dacă are 
să-mi spună un sfat cum înşeală lumea 
aşa cum gândesc eu, iată îi voi da să 
conducă trei minute ' iadul, îl voi pune 
împărat trei minute în locul meu, şi-l voi 
face mare general peste ceilalţi. 

Toţi tremurau, erau urâţi groaznic. 
Stăteau şi tremurau înaintea lui şi prin 
văzduh şi pe jos. Atunci a ieşit unul slăbuţ, 
cu o barbă sură, două corniţe ca la 
căpriorul cel din pădure. Ochii holbaţi, nas 
cârligat ca un şarpe. 

Să trăieşti, întunecimea ta 
Cum te cheamă, băiete? 
Aghiuţă mă cheamă. 

— Măi aghiuţă, cum înşeli tu pe oameni 

şi îi duci la iad? 

— întunecimea ta, eu îi spun omului aşa- 
Măi, omule, mai hai şi ia biserică, mai hai şi 
la mănăstire, mai posteşte, dar nici cu 
dracul nu te strica, mai hai şi la nunţi cu 
lăutari, mai hai şi la jocuri cu lăutari, hai la 
meciuri, hai la baluri, hai la bufet, hai la 
crâşmă, hai la televizor, o ţigară trebuie să 
mai fumezi, mai fă cutare. Eşti om, măi, 
trebuie să trăieşti viaţa asta. Mai fă şi ale lui 
Dumnezeu, dar nici cu dracul nu te strica. 

Cu această metodă am înşelat pe 
foarte mulţi. Le dau în gând, că altă putere 
n-am! Din iad altă putere nu ni s-a dat 
nouă. îngerii din rai au putere de la 
Dumnezeu numai să-i dea în gând omului 
să facă bine. Noi avem putere numai să-i 
dăm în gând omului să facă rău. Dar ca 
să-l silim, nu putem, că omul are de sine 
stăpânirea lui dată de Dumnezeu. Nu 
putem cu sila să-l facem să păcătuiască; 
numai dacă-i prost şi ne ascultă ce-i dăm 

în gând. 

Şi aşa am amăgit pe foarte mulţi. Când 
ies de la biserică, unii se opresc la 
cârciumă. Acolo fiecare se întâlneşte cu 
neamuri, cu prieteni. 

Iar eu îi dau în gând omului şi el crede 
că e gândul lui: „ Să mai iau o bere, să mai 
iau o ţuică". Unul mai ia o ţigară, mai vine 
un lăutar cu scripca să-i mai cânte. „Hai 
noroc, cumătre! Haida bă, dă-l pe gât cu 
noroc!" Din cauza asta omul s-a 
împiedicat, nu i-a mai folosit nimic că a fost 

dimineaţă la biserică, căci seara s-a întors 
la slujba noastră. Şi tot aşa fac cu fiecare. 
Şi a întrebat satana; 

— Pe mulţi ai înşelat? 

— Să trăieşti, întunecimea ta, pe mulţi! 

— Ai înşelat pe cei mai proşti decât 
tine, dar n-ai făcut nici o ispravă. 

— De ce, întunecimea ta? 

— Tu îi spui omului să mai meargă şi la 
biserică, să mai meargă şi la cârciumă, să 
meargă şi la petreceri, să meargă şi la 
locuri sfinte, să mai citească, să se mai 
roage, pe urmă să meargă la distracţii 
nepermise, dar Hristos îi spune în Evan- 
ghelie: Nimeni nu poate sluji ia doi domni! 
Sau de unul vei griji şi de altul te vei 
lepăda. Sau de unul vei asculta şi de altul 
te vei lepăda. 

L-ai îndemnat tu, poate omul n-a fost 
pregătit sufleteşte şi se duce de câteva ori, 
dar după o vreme vine îngerul şi-i dă în 
gând: „Măi omule, nu poţi umbla pe două 
cărări; ori cu dracul, ori cu Dumnezeu". Şi 
omul, fiind certat de frica lui Dumnezeu, se 
lasă. „Măi, mă ţin de una, că nu este 
mântuire umblând pe două căi!". Merge el 
oleacă aşa, dar ... Gata, nu mai bea la 
crâşmă, se duce, se spovedeşte la popa. 

12 

Şi n-ai câştigat multe, nu mi-ai făcut mare 
ispravă. Ai păţit aşa? 

- Am păţit şi aşa! 

- Vezi! Ţi-am spus eu că tu ai înşelat 
pe cei mai proşti decât tine. Deci să ştii că 
n-ai răspuns bine. 

Şi i-a spus la unul cu spinarea lată, că 
era unul cu o spinare de vreo trel-patru 
metri, cu patru perechi de coarne şi acela: 
„la-l în spate". Altul cu o jarpă de foc: „Dă-i, 
dă-i, şi trimite-l în gheena". Gheena este un 
potop de foc negru, de miliarde de ori mai 
fierbinte decât focul de pe pământ, l-o dat 
şi bătaie şi l-o trimis şi în gheena. L-a bătut, 
în loc să-i mulţumeascăl Nu i-a plăcut 
sfatul lui. Căuta altul mai bun. Acum 
tremurau ceilalţi. 

- Altul, bă, să iasă la raport, să spuie 
cum .înşeală. 

lese unul cărunt, cu două perechi de 
coarne, urâcios şi acela, cu urechile ca la 
măgar, picioarele strâmbe, cu un 
codârlău... lese înaintea lui şi dă raportul: 

- Să trăieşti, întunecimea ta! 

- Cum te cheamă, moşule? 

- Scărâbuţă mă cheamă. 

- Mâi, scărăbuţă, cum înşeli tu pe 
oameni? 

- lată cum, măria ta. Eu îi spun omului 
aşa: Măi omule, nu este Dumnezeu, nu 
este drac, nu este înger, nu este iad, nu 
este rai, nu este muncă veşnică, nu este 
slavă veşnică, totul este aici în lumea asta! 
Dacă ai ce mânca şi ce bea şi ai şi bani 
mulţi, dacă ai cinste de la oameni, casă şi 
bogăţii multe, aici este raiul. Şi dacă n-ai, 
aici este iadul. Dec! atâta-i tot, cât îi pe 
lumea asta. 

- Şi te-or ascultat mulţi? 

- Foarte mulţi. 

- Măi tâmpitule, prostule, mai prost 
decât cel dintâi. Şi tu al înşelat pe cel mai 
proşti decât tine. Ştiu eu că ai înşelat, dar 
pe cei proşti, că pe cei ce ştiu Scripturile 
nu poţi să-i înşeli. Pentru că Scriptura îi 
spune omului că este Dumnezeu, că este 
drac, că este înger, este Iad, este ral, este 
muncă veşnică, este slavă veşnică, este 
pedeapsă pentru păcat, este răsplată 
pentru fapta bună în ceruri. Ce să-l spui 
tu? Când toate scripturile spun, şi apostolii, 
şi proorocii, poţi tu să-l înşeli pe om şi să-i 
spui nebunii de-ale tale că nu-i Dumnezeu, 
că nu-i drac? Scriptura este plină de acest 
fel de învăţături şi cei care o citesc, nu te 
cred pe tine. 

Ba şi mai mult Dumnezeu, când 1-a 
sădit pe om a pus în sufletul şi trupul lui 
simţirea de Dumnezeu. Cât de păgân ar fi 
cineva, simte că este o putere nevăzută în 
sufletul lui şi aceasta este conştiinţa. 
Conştiinţa îl mustră când face rău şi-l 
bucură când face bine. Şi glasul conştiinţei 
nu poate fi un reflex al materiei, ceva 
material, că-i de natură nevăzută. 

Conştiinţa este glasul lui Dumnezeu în 
om şi, îndată ce a greşit, îl mustră: „De ce 
ai făcut aşa?" Poate să nu-! mustre nimeni. 
Poate să nu-l vadă nimeni când face 
păcatul. Oricând greşeşte, această lege 
pusă de Dumnezeu lui Adam întâi, numită 
şi legea firii sau a conştiinţei, îl mustră 
imediat. 

Uneori aşa de tare îl mustră, dacă este 
păcatul mare, încât îl dă aproape în 
deznădejde. Se împlineşte atunci cuvântul 
care spune în psalmi: întru mustrări pentru 
fărădelege ai pedepsit pe om şi ai subţiat 
ca pânza de păianjen sufietuf său (Psalm 
38, 14-15). Adică se subţie nădejdea lui ca 
pânza unui păianjen şi, de mare mustrare 
de cuget, mai că-şi pierde nădejdea. 

Conştiinţa, dacă se pătează cu multe 
păcate, aşa de tare îl mustră pe om uneori, 

că se face lui această mustrare chinuirea 
chinuirilor. Din cauza conştiinţei nici nu 
poate mânca bine, nici nu mai poate 
dormi, nici pace nu mai are, nici nu se 
poate ruga. Conştiinţa roade, roade ca şi 
cariul în lemn. „De ce ai făcut şi de ce ai 
mâniat pe Dumnezeu cu asemenea 
păcate?". 

Deci, degeaba îi spui tu că nu-i 
Dumnezeu, căci conştiinţa îi spune şi, 
după conştiinţă, îi spune îşi Scriptura. Tu 
zici că-l înveţi pe om că nu-i Dumnezeu, că 
nu-i drac, că nu-i înger, că nu-i iad, că nu-i 
rai, dar conştiinţa îi spune că este şi 
Scriptura este plină de mărturii din care se 
arată că există Dumnezeu, că este înger, 
este muncă veşnică, este slavă veşnică. 
Deci şi tu - i-a zis satana la acel cu 
raportul, care se lăuda că prin acest sfat 
înşeală multă lume - eşti prost şi nu aduci 
mare aport pentru împărăţia iadului; nu 
aduci mare folos! 

N"-ai lucrat, scărăbuţă, bine. la-î, bă, cel 
cu spinarea lată. Dă-i, dă-i. Dă-I în gheena 
că-i prost, n-o câştigat mulţi pentru 
împărăţia mea. Altul! 

17 

Deci a păţit şi acest drac care a venit 
cu al doilea raport înaintea satanei, cum a 
păţit şi cel dintâi care învăţa pe om să 

meargă şi la biserică şi la crâşmă şi să 
facă şi de-ale lui Dumnezeu şi de-ale 
satanei. Adică în loc să-l laude, să-l facă 
mai mare peste multe cete de draci, l-a 
bătut şi cu ruşine l-a trimis în fundul 
iadului, că-i prost şi nu ştie să înşele pe 
oameni, A înşelat, dar a înşelat prea puţin 
şi prea puţine suflete a dus la iad! 

Satana stătea pe scaun şi aştepta să 
mai iasă vreo unul la raport, zicând: 

- Dacă cel ce iese a treia oară mă 
loveşte în gândire, adică îmi spune un plan 
de-a câştiga suflete pentru împărăţia 
iadului mai bun decât al celor doi care mi- 
au dat raportul mai înainte, atunci eu pe 
acela îl voi face general peste multe oştiri 
drăceşti şi-l voi pune să stea pe scaunul 
meu de împărat al iadului trei minute. 

După ce-a zis satana aşa, din polcurile 
cele nenumărate de draci n-a vrut să mai 
iasă nimeni, pentru că se temeau să nu 
păţească ce au păţit ceilalţi doi, că, în loc 
de laudă, îi bate şi îi trimite în fundul 
iadului. Şi era o tăcere între polcurile 
dracilor, că erau milioane de demoni în 
jurul pădurii şi a poienii aceleia. 

Totuşi după un timp iese un moşneag 
ghebos, cu trei perechi de coarne, un nas 
cârligat, un picior de rată, unul era de cal. 

Avea semnele iadului pe fruntea lui, 
coada era lungă, de nu ştiu câţi metri în 
urmă. Şi când a ieşit, s-a dus înaintea 
satanei, cum stătea pe scaun acolo în 
mijlocul poienii, şi i-a spus: 

- Să trăieşti, întunecimea ta! 
Satana îl întreabă: 

- Cum te cheamă? 

- Sarsailă mă cheamă! 

- Ehei, te văd bătrân şi grebănos. Mi se 
pare că ştii tu ceva meşteşuguri de a 
înşela suflete, să le aduci la împărăţia 
mea. 

— Nici întunecimea ta nu ştii ce ştiu eu! 

— Să te văd, moşnege! Mi se pare că 
eşti mare meşter de-a câştiga suflete. 

— Nici tu nu ştii ce ştiu eu! Eu am un 
meşteşug, că am îmbătrânit în luptă cu 
sufletele oamenilor de atâtea mii de ani t 
prin care multe suflete duc ta iad. Cum cad 
iarna fulgii de zăpadă, aşa dobor în iad 
suflete în fiecare zi. 

— Şi cum ai reuşit să aduci atâtea 
suflete la împărăţia mea? 

— Ehe!? Crezi că eu sunt prost ca 
aghiuţă să-i spun omului: „Mai hai şi la 
biserică, mai hai şi la crâşmă", sau ca 
celălalt nebun să zic că „nu e Dumnezeu, 
nu e drac". Doar ştiinţa de Dumnezeu e 
sădită în om, în conştiinţă. 

Eu atât îi spun omului: „Măi omule, este 
Dumnezeu, este drac, este înger, este 
muncă veşnică pentru păcat şi slavă 
veşnică pentru fapta bună, dar mai ai 
vreme! Eşti prost? Chiar de azi începi 
fapta bună?" 

Dacă-i copil îi spun: „Las, când ai fi mai 
mare". Dacă îi flăcău: „Măi băiete, tu de 
acum ai de trăit! Vine tinereţea, trebuie să 
te căsătoreşti, trebuie să petreci în lume!" 
Vine îngerul şi-i spune: „Mai roagă-te!" 

Eu îi zic: „Nu cumva să-ţi pierzi tine- 
reţea aşa degeaba, doar viaţa trebuie 
trăită! După ce te vei căsători şi îţi vei face 
o gospodărie, după aceea ai să începi 
fapta bună. Acum mănâncă, bea, 
distrează-te, fă toate răutăţile, că doar eşti 
tânăr. Te va ierta Dumnezeu, că El ştie 
neputinţa omului. Pentru pocăinţă mai lasă 
pe mâine, lasă pe la anul, mai încolo!". îl 
învăţ pe om să amâne pocăinţa de azi pe 
mâine, de mâine pe poimâine! 







îngerul îi spune când vede un sărac: 
„Dă-i, măi, ceva". Eu îi zic: „Lasă băi, ăsta 
nu-i sărac. Dai banii la toţi golanii? O să-i 

dai mai încolo, când o să ai. Ce milostenie 
vrei să faci acum? Taci din gură! Lasă, 
când o să vină unul mai sărac o să dai şi tu 
milostenie". Iar cel sărac nu mai vine la el. 

îngerul îi spune: „Pocăieşte-te, lasă, 
măi, păcatul". Eu îi zic: „Te pocăieşti 
aproape de moarte! Vrei să te pocăieşti 
acum, să râdă lumea de tine? Vrei să zică 
că ai înnebunit, ca babele? N-aî văzut la 
biserică că sunt numai babe? Vrei să te 
rogi? Să pierzi tu atâtea ceasuri rugându-te 
lui Dumnezeu? Apoi acum ai treabă, lată, 
ai de crescut copii, ai de făcut casă şi 
zestre la fete, ai de însurat şi măritat. Ai 
atâtea!". Şi-I încurc cu grijile vieţii şi tot îi 
spun: „Lasă pe altă dată". 

Sau vine îngerul şi-i spune: „Măi omule, 
spovedeşte-te şi lasă păcatul, lasă 
desfrâul, lasă beţia, lasă tutunul, lasă 
înjurăturile!". „Ei, dar de pe acum? Mai 
încolo, aproape de moarte, m-oi spovedi la 
un preot, mă va dezlega şi gata. Doar 
cartea spune să te apuce sfârşitul cel bun, 
dar până atunci poţi petrece aşa!". 

Când îngerul îi spune: „Măi, omule, fă şi 
tu un praznic pentru morţi!". Eu îi spun: 
„Dar eşti prost? Acum ai de îmbrăcat copiii, 
ai de făcut nuntă, ai de făcut cutare!". 

îngerul vine şi-i spune: „Măi, omule, ia 
începe a posti posturile de peste an, 
miercurea şi vinerea!". Eu îi spun: „Nu 
posti că îţi pierzi sănătatea! Tu trebuie să 
munceşti, să aduni averi, ai de crescut 
copii! Când o să ieşi la pensie, atunci o să 
posteşti". 

Tot aşa le zice, fie la bărbaţi, fie ta femei, 
că au obicei şi unii şi alţii să mai tragă câte o 
ţigară, şi zice îngerul: „Frate, mai lasă ţigara, 
tutunul, o să te îmbolnăveşti, nu vezi că-n 
casă e fum, duhoare. îmbolnăveşti copiii, 
cheltuieşti banii în zadar; nu vezi că totul e 
scump?". Dar vin eu şi îi zic: „Da, omule, o 
să te laşi de fumat, da* vezi pachetul ăsta, 
doar n-o să-l arunci. Ai dat bani pe el, 
trebuie să-l termini". 

Tot aşa îi şopteşte îngerul şi la cel beţiv: 
„Măi, omule, lasă crâşma, du-te acasă, te 
aşteaptă femeia, copiii". Dar eu vin şi îi zic: 
„Da, o să laşi băutura, dar uite, tocmai te-ai 
întâlnit cu cumătrul şi el face cinste, nu poţi 
să pierzi ocazia". Şi se mai duce o zi. 

Dimineaţa îi şopteşte îngerul păzitor: 
„Frate, scoală-te şi tu cu o jumătate de oră 
sau cu o oră mai devreme, citeşte rugăciu- 
nile de dimineaţă, ba mal al timp să faci şi 
acatistul Maicii Domnului. Vezi că eşti tânăr 
şi în putere, poţi să faci şi câteva metanii, 
sau câteva închinăciuni, ba chiar mal al timp 
să mal citeşti şi din Psaltire vreo catismâ". 
Dar vin eu şi îi şoptesc pe cealaltă parte: 
„Ştii ce dulce e somnul dimineaţa? Cinci 
minute să mai stai şi apoi o să te scoli". Şi el 
se întoarce pe partea cealaltă, şi când se 

27 



scoală zice: „Vai ce târziu e! Trebuie să 
merg la serviciu, la şcoală, la facultate, 
trebuie să dau la găini, la porci, la raţe". Eu 
zic: „Nu-i nimic, lasă, te rogi când vii de la 
şcoală, de la treabă, lasă că ai timp". 

Iar când vine acasă, iarăşi îi zice îngerul: 
„Frate, nu te-ai rugat azi dimineaţă, măcar 
acum stai vreo jumătate de oră la 
rugăciune". Şi vin eu şi-i şoptesc: „Ştii că ţi-e 
foame, mănâncă să te întăreşti". Apoi îi zic: 
„Cu burta plină nu te poţi ruga, ba eşti şi 
obosit. Odihneşte-te şi după aceea ai să te 
rogi". El mănâncă, se odihneşte şi când se 
trezeşte: „Vai de mine că-i târziu, trebuie să 
spăl, să fac curat, vine femeia, vin copiii. Am 
de reparat maşina, am de învăţat". Iar eu îi 
zic: „Nu-i nimic, măi, lasă, ai să te rogi 

deseară". 

Seara, când a terminat cu treaba, iar îi 
spune îngerul: „Frate, nu te-ai rugat toată 
ziua, măcar acum să te rogi şi tu vreo oră- 
două sau să mai citeşti o carte sfântă". Şi 
vin eu, Sarsailă, şi zic: „Da, omule, ai să te 
rogi, dar mai întâi vezi ce e la televizor, nu 
cumva să pierzi ceva important. Poate este 
ceva de folos". Iar dacă l-a pornit, îi şoptesc: 
„Aaa, este film, este meci, este discotecă..." 

„ia să văd ce o mai fi la televizor, iar 
după aceea termin şi rugăciunea". 

Şi trece o jumătate de oră, o oră, două, 
trei, patru, cinci, şi se face miezul nopţii. 
„Cât e ceasul? Valeu, doisprezece! Păi la 
ora asta se roagă numai călugării prin 
mănăstiri, lasă că te scoli de dimineaţă..." 

Şi dimineaţă o ia de la capăt. 

Iar când e sărbătoare, numai vezi că-i 
spune îngerul păzitor: „Frate, azi e dumini- 
că, e sărbătoare, vino şi tu la biserică, la fel 
ca tot creştinul!" Iar eu vin şi-i şoptesc: 
„Săracul de tine, toată săptămâna ai muncit, 
ai învăţat, eşti obosit, stai şi te odihneşte, 
stai la televizor, mai repară maşina, nu vezi 
ce aglomeraţie e la biserică, aer greu, 
închis, trebuie să stai în picioare, acasă stai 
pe un fotoliu, mai o ţigară, mai o cafea, dar 
nu-i nimic, o să mergi şi la biserică duminica 
viitoare, mai la Paşti, mai la Crăciun, lasă că 
ai mers destul". 

Aşa mă ascultă toţi şi fapta bună tot o 
amână de azi pe mâine. Sfânta Scriptură 
spune altfel. Duhul Sfânt îi trezeşte pe 
oameni, zicând: Astăzi de veţi auzi glasul 
Lui, să nu vă învârtoşaţi inimile voastre. 
Glasul lui Dumnezeu în om este conştiinţa, 
care-l mustră pentru păcat şi-i spune: 
„Omule, părăseşte păcatul! Lasă-te de 
furat, lasă-te de curvit, lasă-te de înjurat, 
lasă-te de beţie, lasă-te de fumat, lasă-te 
de lucruri rele, de zavistie, de pizmă, de 
ceartă". 

Dumnezeu îi porunceşte azi, iar noi îi 
spunem Iui: „Nu astăzi, ci mâine, poimâine, 
la bătrâneţe!". 

Şi-i zicem aşa: „Dă-mi mie ziua de azi 
şi tu ia-o pe cea de mâine!" Şi aşa, zice, 
este păcatul la om, cum ai lua un cui mar 
şi cu un ciocan începi a-l bate într-un lemn 
de stejar uscat, Dacă-i dai un ciocan, 
două, trei, cuiul îl poţi scoate uşor, Dacă-I 
baţi pe jumătate, este mai greu, iar dacă îl 
baţi de tot, trebuie să crapi lemnul! 

Aşa-i şi păcatul! Se bate în fire prin 
obişnuinţă. Şi după ce-l învăţ cu lenevia şi 
cu păcatul, stau deoparte şi râd. N-am 
nevoie să mai fac ceva. Se obişnuieşte cu 
păcatul, se bagă în fire şi obişnuinţa e a 
doua natură. Singur se duce la păcat. Eu 
stau numai şi râd, dar mi-e greu până îl 
învăţ să amâne fapta bună pe mâine, 
poimâine. La bătrâneţe, la anul morţii, 
cutare. Şi el amânând aceea, se învaţă cu 
păcatul. 

Şi dacă omul nu lasă azi păcatul, când 
este proaspăt, cu cât se învecheşte, cu 
atât mai greu se poate dezobişnui de 
dânsul. 

Văzut-ai în aramă rugină verde? Arama, 
dacă o curăţai în fiecare zi, strălucea ca 

aurul! însă, dacă s-a lăsat ani de zile, a 
prins rugină verde, n-o mai poţi spăla cu 
nimic în lume, numai dacă o topeşti. Aşa-i 
sufletul când îmbătrâneşte în păcat. Dacă 
nu a lăsat azi păcatul, să nu creadă că 
mâine sau poimâine îl lasă mai uşor. Că 
pe măsură ce trece vremea, păcatul se 
învecheşte, se bate în fire şi obiceiul 
devine a doua natură; obişnuinţa se face a 
doua fire şi omul face păcatul vrând- 
nevrând, şi cu mare nevoie se mai dezbăra 
omul de păcat, după ce s-a învechit în el! 

Obişnuinţa, după legile canonice ale 
Bisericii, este a zecea treaptă a păcatului, 
că de aici urmează deznădejdea, 
penultima treaptă. Şi când l-am văzut pe 
om că s-a obişnuit cu păcatul, un an, doi, 
zece, nu ştiu câţi, este al meu pentru 
totdeauna! Şi aşa reuşesc eu să-i înşel, că 
mii şi milioane de oameni amână pocăinţa 
de azi pe mâine, şi toţi se robesc de păcat; 
căci păcatul care nu l-a lăsat azi, mâine- 
poimâine tot prinde rădăcini şi este tot mai 
greu. Iar când vrea omul să lase 'păcatul, 
păcatul se ridică cu mare putere asupra 
lui: „Eşti prost, măi? Cu mine ai trăit! Cum 
să te laşi de mine? Ce mai este? Să 

trăieşti cum te învăţ eu şi cum te-ai 
obişnuit cu mine!". 

Aşa cum ţi-am spus mai înainte, am 
învăţat şi am înşelat atâtea suflete, încât 
acestea cad în iad cum cad fulgii când 
ninge, cu un singur sfat: „Oameni buni, 
pentru fapta bună mai este vreme; nu fiţi 
proşti să începeţi chiar de azi sau chiar din 
ceasul acesta!". 

Deci îţi spun, întunecimea ta, acesta-i 
sfatul şi meşteşugul meu şi am o ceată în 
iad de mii şi sute de mii de ucenici de-ai 
mei, pe care i-am învăţat aşa, şi-i trimit în 
tot pământul să şoptească omului la 
ureche: „Omule, pentru fapta bună mai 
este vreme. Mâine, poimâine, peste un an, 
peste doi, la bătrâneţe". Şi am reuşit şi 
reuşesc. Du-te şi vezi în iad câţi am 
pogorât şi pogor cu acest sfat! 

Atunci satana s-a sculat de pe tron şi a 
bătut din palme: 

- Asta-i mai bună, asta a lui sarsailă. 
Atenţiune, asta-i cea mai bună: a-l învăţa 
pe om să amâne fapta bună de pe azi pe 
mâine şi să facă întâi păcatul. Că pe urmă 
se învaţă cu păcatul şi fapta bună nu o mai 
face. Deci uite ce-i. . . 

S-a dat satana de pe tron şi l-a suit pe 
sarsailă, i-a dat coroana cea cu balauri şi a 

spus: 

- Atenţiune, toate gloatele, hai să-i 
cântăm cu toţii că acesta a găsit cel mai 
bun sfat: omul să amâne fapta bună pe 
mâine, pe poimâine. Să-i cântăm cu toţii 
„Mulţi ani trăiască!". 

Şi s-au pus să cânte „Mulţi ani". Huiau 
munţii, cutare. Şi a luat cununa şi a zis: 

-' Brava, moşnege sarsailă, că ne-ai 
spus cel mai bun sfat. Mergeţi, gloatele 
drăceşti, cu sfatul lui sarsailă, ca să aduceţi 
cât mai multe suflete în împărăţia mea, ca 
să se chinuiască cu noi în vecii vecilor. 
Spune unul: „Este Dumnezeu!" Tu îi zici: 
„Da, este, dar mai lasă fapta bună. Mâine. 
Mâine. Poimâine. La bătrâneţe. Chiar azi 
vrei să te spovedeşti? Chiar azi vrei să te 
împărtăşeşti? Chiar azi vrei să faci 
milostenie? Nu vezi că n-ai timp? Lasă pe 
mâine!". Că dacă-l înveţi aşa el te ascultă şi 
se învaţă cu păcatul şi pe urmă se duc toţi 

in iad. 

Călugărul, după ce-a văzut şi a auzit 

toate acestea, a văzut pe satana că a 

bătut de trei ori din palme şi ca o scânteie 

s-a stins în văzduh şi n-a mai văzut nimic, 

nici nu s-a mai auzit nimic. Şi el a rămas 
uimit de cele ce a auzit, cum instruieşte 
satana pe ucenicii lui şi pe cei fără număr 
draci din iad, ca să-i înveţe pe oameni să 
amâne pocăinţa. 

Atunci a venit îngerul Domnului şi i-a 
zis: 

- Ai văzut părinte? Te-ai rugat atâţia ani 
să-ţi arate Dumnezeu cum înşeală diavolul 
pe oameni şi cum îi duce în împărăţia 
iaduluil lată ai văzut cu ochii tăi şi ai auzit 
cu urechile tale cum! Ai văzut că unul îi 
spune: Hai şi la mănăstire, dar hai şi la 
crâşmă, altul zice că nu-i Dumnezeu, dar ai 
văzut cel mai bun sfat, cel al lui sarsailă. Să 
amâne fapta bună de azi pe mâine şi să 
facă păcatul. 

Du-te la chilia ta, ia un caiet, pune 
mâna pe condei şi scrie tot ce-ai văzut, tot 
ce-ai auzit cu urechile tale, să rămână 
pentru neamurile ce vor veni, pentru cele 
din urmă, acest meşteşug al satanei. Căci 
trebuie să ştie toată lumea că cel mai bun 
sfat al dracilor de-a câştiga suflete pentru 
împărăţia iadului, este de-al învăţa pe om 
să amâne fapta bună de azi pe mâine, de 
mâine pe poimâine, de la tinereţe la 

bătrâneţe, pe patul morţii, şi aşa să-i ducă 
pe toţi în iad! 

Şi aşa s-a scris sfatul dracilor pentru a 
câştiga sufletele. Eu eram copil de 13-14 
ani când citeam aceasta. Şi am ţinut-o 
minte de atunci, iar acum a ajuns până la 
urechile voastre. Aşa a vrut Dumnezeu, ca 
să ţineţi minte că atunci când gândul ne 
învaţă să nu lăsăm păcatul, să-l lăsăm mai 
încolo, să nu facem fapta bună acum, ci 
mai încolo, e treaba lui sarsailă. 

„Văzut-ai în aramă rugină verde?" 
întreabă Sfântul Efrem. „Arama când 
rugineşte cu rugină verde nu o mai poţi 
curaţi, aşa-i păcatul când se învecheşte în 
om. Cu cât se învecheşte, cu atât mai tare 
ne înrobeşte şi ne duce la pierzare 
vremelnică şi veşnică". 

Deci când vei vedea că ţi-a spus 
îngerul: „Măi, omule, hai la mărturisire", 
atunci să te duci. Dacă zici că o să te duci 
altădată, ei, gata, te-a câştigat sarsailă. 
Când vezi că-ţi spune gândul: „Spune 
păcatele toate din copilărie, nu cumva să 
mori şi să rămâi nespovedit" şi apoi vine alt 
gând: „Nu, mai lasă". Acela-i sarsailă, sfatul 
lui sarsailă. îţi spune gândul: „Măi omule 

măi, uite ce-i, iasă tutunul, sau hoţia, sau 
beţia, cutare". Dar vine alt gând: „Eh, 
trebuie să mai trăiesc şi viaţa asta, mai pot 
lua un pahar, mai pot fuma o ţigară", Ăsta-i 
sfatul lui sarsailă. Când îţi spune îngerul: 
„Măi, scoală-te ia miezul nopţii şi zi Tatăl 
nostru măcar de şapte ori şi vreo şapte 
metanii". însă îţi vine în minte: „Eh, tocmai 
când e somnul mai dulce, o să fac mâine 
noapte, poimâine". E sarsailă acolo. Deci 
să luăm aminte: de câte ori ne învaţă să 
amânăm fapta bună, acela e sfatul lui 
sarsailă, cu care se umple tot iadul. 

CUM NE DEPRINDEM SĂ LUCRĂM 

FAPTA BUNA 
- cuvânt de la Awa Zosima - 

Vine cineva să înveţe un meşteşug. La 
început se osteneşte, strică materialul şi de 
multe ori ît aruncă, dar nu lasă lucrul, ci iar îl 
începe. Şi deşi de multe ori îl strică, dar nu 
încetează lucrând, arătându-i meşterului lui 
buna sa voinţă. Iar dacă s-ar fi supărat de 
ceva şi ar fi' fugit, nu poate învăţa acel 
meşteşug. Dar dacă va răbda, ostenindu-se 
şi lucrând, şi nu va fugi, deşi va fi certat şi 
îndreptat de multe ori, cu ajutorul lui 
Dumnezeu se obişnuieşte şi pe toate le face 
fără osteneală şi cu odihnă. 

Aşa şi în cete duhovniceşti. Dacă cineva 
vrea să facă fapta bună, să nu creadă cu 
mintea sa că o va lucra îndată, căci este cu 
neputinţă, ci să înceapă. Şi cu toate că la 
început o va strâmba de multe ori, să n-o 
lase lenevindu-se, că aşa nu va isprăvi 
nimic, ci să înceapă iarăşi; precum face şi 
cel ce vrea să înveţe vreun meşteşug. Şi 
dacă va răbda de multe ori şi nu se va 
lenevi, atunci şi Dumnezeu va privi la voinţa 
lui cea bună şi la osteneala sa şi-i va da lui 

să facă totul fără silă, precum am spus. Şi 
totul stă în asta: Când va cădea să nu se 
împuţineze cu sufletul, ci să înceapă iarăşi. 

Astfel este lucrarea celor ce voiesc să 
câştige fapta bună. Toată fapta bună are 
nevoie de osteneală şi de vreme multă. A 
vrea şi a iubi ostenelile stă în voinţa noastră, 
însă avem trebuinţă şi de ajutorul lui 
Dumnezeu. Căci dacă Dumnezeu nu ar 
ajuta voinţa noastră cea bună, ne-am osteni 
în zadar; la fel ca şi cu lucrătorul de pământ, 
care lucrează ţarina sa şi o seamănă, dar 
dacă Dumnezeu nu va da ploaie peste 
semănătura lui, în zadar este toată os- 
teneala sa. 

Aşa şi rugăciunea şi osteneala noastră 
are trebuinţă de ajutorul lui Dumnezeu, pe 
care-l atragem, spre folosul nostru. Iar dacă 
ne vom lenevi de rugăciune, sau ne vom 
supăra dându-ne în lături (de la osteneală), 
cum va privi Dumnezeu spre lucrarea 
noastră, devreme ce nu aducem nimic cu 
osteneală, pentru care nici nu vom lua 
ceva? Căci Dumnezeu priveşte la voinţa 
noastră cea bună şi, pe măsura ei, ne 
dăruieşte şi darurile. 

